Akkreditering vir Gebaretaaltolking - SAVI - Suid-Afrikaanse Vertalersinstituut
SAVI - Suid-Afrikaanse Vertalersinstituut > Akkreditering vir Gebaretaaltolking
Akkreditering vir Gebaretaaltolking word gewoonlik een maal per jaar in een of twee sentra in die land uitgevoer, mits genoeg aansoeke ontvang word om 'n eksaminering by 'n bepaalde plek ekonomies haalbaar te maak. Akkreditering word tans slegs vir simultane tolking aangebied; daar word beplan om ander soorte tolking mettertyd by te voeg. Kandidate word in die taalkombinasie(s) van hulle keuse geëksamineer, met die akkrediteringsertifikaat wat die toepaslike taal/tale en soort tolkingreflekteer. Die akkrediteringseksamen bestaan uit 'n nagebootste tolkopdrag deur die gebruik van stemopnames en toerusting vir fluistertolking. Die eksamen word opgeneem en onafhanklik en anoniem beoordeel deur twee merkers wat deur SAVI aangestel is.
Om aansoek te doen vir deelname aan die eksamen om 'n SAVI-geakkrediteerde tolk in gebaretaaltolking te word, benodig ons die volgende:
In besit wees van 'n post-sekondêre taalpraktykkwalifikasie* wat in lyn is met die Hoër Onderwys Kwalifikasieraamwerk PLUS bewys van twee jaar taalpraktykervaring in die toepaslike dissipline (met professionele getuigskrifte). (Kandidate moet afskrifte van hulle akademiese kwalifikasies en akademiese rekord indien.)
Bewys lewer van ten minste vyf jaar taalpraktykervaring in die toepaslike dissipline (met professionele getuigskrifte)
Reeds 'n geldige akkreditasie deur SAVI verwerf het
In besit is van lidmaatskap van of geldige akkreditasie deur 'n FIT lidvereniging wat vir die SAVI Raad aanvaarbaar is
Kandidate moet met elke aflegging van 'n eksamen 'n afskrif van die etiese kode onderteken.
* 'n Taalpraktykkwalifikasie is 'n kwalifikasie in toegepaste taalwerk soos vertaling, tolking, teksredigering, terminologie, leksikografie en taalbeplanning; dit sluit nie suiwer taalstudie- of taalonderrigkwalifikasies in nie.